<http://schema.org/articleBody>
"Londres va ser sempre la musa de Charles Dickens, i ell es va convertir en el primer cronista del Londres victori\u00E0. El Museu de Londres ha inaugurat la retrospectiva m\u00E9s gran dels \u00FAltims 40 anys, dedicada a un geni que mai s&amp;#039;ha deixat de reimprimir. A  Dickens i Londres s&amp;#039;ent\u00E9n com l&amp;#039;autor va aprofitar el fet que patia insomni per passar-se les nits passejant pels carrers. Dotat d&amp;#039;un gran sentit de l&amp;#039;observaci\u00F3, poques coses s&amp;#039;escapaven de la seva mirada incisiva: la mis\u00E8ria de la majoria i l&amp;#039;opul\u00E8ncia d&amp;#039;una minoria, la prostituci\u00F3, els nens treballadors, la mortalitat infantil, la pres\u00E8ncia constant de la malaltia. La injust\u00EDcia i el patiment ignorat dels pobres va suposar una font inacabable d&amp;#039;inspiraci\u00F3 per a l&amp;#039;obra de Dickens. Aquestes passejades nocturnes tamb\u00E9 tenien un altre objectiu, suposaven un temps excel\u00B7lent per pensar sense interrupcions i per anar construint al seu cap les complicades trames de les seves novel\u00B7les. Fruit d&amp;#039;aquestes excursions a la llum dels fanals van sorgir obres com  Oliver Twist , David Copperfield , Grans esperances i El casalot . Amb el temps, el Londres que Dickens va anar dibuixant a la seva obra va acabar sent el Londres que existia a la ment de milions de lectors arreu del m\u00F3n. La ciutat va fer el novel\u00B7lista i, per molts, el novel\u00B7lista va fer la ciutat.  Dickens es va convertir en un cronista urb\u00E0 prec\u00EDs, i no per aix\u00F2 mancat de sentit de l&amp;#039;humor. Segons el mateix autor, la seva intenci\u00F3 sempre va ser &amp;quot;entretenir i divertir&amp;quot; els lectors, i el m\u00E8rit \u00E9s tot seu per aconseguir que els victorians acabessin veient i llegint el que m\u00E9s volien defugir: la mis\u00E8ria i els aspectes m\u00E9s sinistres d&amp;#039;una societat que es creia rica, sofisticada i avan\u00E7ada. Recreaci\u00F3 del Londres victori\u00E0 A Dickens i Londres , que es podr\u00E0 veure al Museu de Londres fins al 10 de juny, s&amp;#039;hi recrea la capital brit\u00E0nica parant especial atenci\u00F3 a objectes relacionats amb l&amp;#039;escriptor, com la cadira que feia servir, el seu escriptori, manuscrits de la novel\u00B7la inacabada El misteri d&amp;#039;Edwin Drood i un retrat pintat per William Powell Frith cedit pel Museu Vict\u00F2ria i Albert. Tot i la recreaci\u00F3, la mostra fa \u00E8mfasi tamb\u00E9 en la modernitat de l&amp;#039;autor. Encara que per al lector actual l&amp;#039;obra de Dickens est\u00E0 fixada en el passat, la visi\u00F3 de l&amp;#039;autor sempre va estar molt per davant de la dels seus contemporanis. En tem\u00E0tica va explorar constantment la tensi\u00F3 entre una societat rural que s&amp;#039;extingia i la nova societat industrial i urbana. Tamb\u00E9 en l&amp;#039;\u00E0mbit personal Dickens va ser un gran entusiasta de les noves tecnologies. Va optar per publicacions peri\u00F2diques (totes les seves novel\u00B7les primer van apar\u00E8ixer per cap\u00EDtols); va viatjar arreu del Regne Unit fent lectures gr\u00E0cies al ferrocarril; va anar de gira als Estats Units travessant l&amp;#039;Atl\u00E0ntic amb un vapor, sempre al dia de les \u00FAltimes not\u00EDcies a trav\u00E9s del tel\u00E8graf, i va mantenir correspond\u00E8ncies generoses gr\u00E0cies a l&amp;#039;\u00FAltima invenci\u00F3 del seu temps: el correu regular.  Tot plegat fa que l&amp;#039;impacte de l&amp;#039;obra de Dickens encara sigui vigent avui en dia. Va ser el primer gran escriptor de la ciutat moderna i va descobrir com beneficiar-se dels avantatges dels mass media fent-se &amp;quot;fam\u00F3s&amp;quot;, un altre gran acte de modernitat. Per\u00F2 principalment Dickens segueix sent popular perqu\u00E8 ens parla de veritats universals tan vigents avui com 200 anys enrere. Qui no sentiria empatia per un heroi que ha de lluitar contra la injust\u00EDcia o la desigualtat social? Qui no coneix una ciutat amb racons on no vol posar els peus?"^^<http://www.w3.org/2001/XMLSchema#string>
<http://www.ara.cat/cultura/Londres-font-dinspiracio_0_640735967.html>